Ruusmäe mõisa kalmistu
Ruusmäe mõisa kalmistu (ka Rogosi mõisa kalmistu) on kalmistu Rõuge kihelkonnas Võrumaal, tänapäevase haldusjaotuse järgi Ruusmäe külas Rõuge vallas Võru maakonnas. Kalmistu jääb Rogosi mõisa südamest linnulennult umbes 350 m kaugusele põhjakirdesse. Kalmistu rajasid mõisa tollased omanikud Glasenappid tõenäoliselt millagi 19. sajandil. Kalmistule maetute üldarv ei ole teada. Praegu on see jäetud maha ja rüüstatud.